**Македонски јазик за 6 шесто одделение.**

**Задолжение за периодот од 04. О5. 2020 до 08. 05. 2020 година**

1. **Наставна единица: Слеано пишување на сложените зборови.**

**Наставни цели: Учениците да да ги препознаваат слеано напишаните зборови и да ги толкуваат нивните значења.**

Со помош на учебникот на стр. 32 одговори на следниво прашање:

Што преставуваат сложени зборови?

**Внимавај! Правилно е: слеано се пишуваат. Неправилно е: заедно се пишуваат.**

Прочитај ги правилата за слеано пишување на зборовите на стр. 33 во вашиот учебник.

Напиши по два примера за секое правило одделно, следејќи го редот во учебникот. Во извршување на оваа задача нека ти помогне текстот под оваа реченица.

Два или повеќе одделни збора добиваат ново значење откако ќе се спојат во еден сложен збор. Во зависност од степенот на срастување овие зборови може да се пишуваат слеано или со цртичка меѓу компонентите.

**Слеано пишување**

           1. Сложените именки и придавки поврзани со самогласките о и е се пишуваат слеано.

            На пр.: огномет, риболов, великодушен, очевидец, лицемерен

.

            2. Именките и придавките со прв дел: пол-, полу-, се пишуваат слеано.

            На пр.: полноќ, полчасовен, полугодие, полуписмен

.

            3. Сложените именки или придавки кај кои првата компонента е број или бројна придавка.

            На пр.: едночинка, триаголник, четирикратен, осмокатница, десетгодишна, стогодишнина, еднороден, двојазичен, двосед

.

            4. Сложени именки од кои првата компонента им е глагол во заповедна форма.

            На пр.: неранимајко, паликуќа

.

            5. Сложените именки и придавки на кои првата компонента им е заменска форма.

            На пр.: самоконтрола, сеопфатен, самобендисан, своерачен, самобитен.

.            6. Имињата на празниците во чиј состав влегува зборот ден.

            На пр.: Илинден, Ѓурѓовден, Спасовден;

            исто и: роденден; роденденот;

            како и празниците пред Велигден: Величетврток, Велипеток

.            7. Сложените именки кај кои како прва компонента се јавуваат туѓите зборови: авио, авто, астро, хидро, микро.

            На пр.: авиопревоз, автопат, астрономија, хидроулика, микроскоп

.

            8. Сложените именки кај кои втора компонента се: грам, литар, метар.

            На пр.: килограм, децилитар, милиметар

.

            9. Сложените придавки на кои првата компонента им е прилог.

            На пр.: многуброен, повеќедневен, долупотпишан

.

            10. Слеано се пишуваат и зборовите чија втора компонента е -пат, -пати.

            На пр.: првпат, вторпат, двапати, многупати, секојпат, дваестпати, сто седумдесетпати

.            11. Слеано се пишуваат и придавките: социјалдемократски, средновековен; како и сложените прилози: вчеравечер, едноподруго, отсега, напролет, предвид, претпладне, сосила, поинаку, понекогаш

.            12. Негацијата не се пишува слеано со придавки, прилози и именки.

            На пр.: непријатен, несвесен, неумен, неподготвен, недалеку, нечовек, непријател, невистина;

            \*заб. Со глаголите негацијата НЕ не се пишува заедно. (Многу често учениците погрешно заедно ги пишуваат.)

            Треба: не може, не сака, не знае;

            не пишува, не размислува;

            Исто така, не се пишува заедно негацијата не со глаголскиот прилог:

            не сакајќи, не можејќи, не знаејќи

.            13. Префиксите по- и нај- за образување компаратив и суперлатив се пишуваат слеано.

            На пр.: подобар, најдобар, повисок, највисок

.

**За домашна работа: Сработи ја првата вежба на стр. 34 во учебникот во делот: Вежби за примена на знаењата.**

1. **Наставна единица: Поим за опис на лик и личност.**

**Наставни цели: Ученикот да се оспособи да направи разлика меѓу лик и личност и да умее да ги опише.**

Ликот го среќаваме во литературни творби: приказни, раскази, романи. Личноста ја среќаваме во секојдневниот живот: другарче, мајка, татко, баба, фудбалер, кошаркар, пејач и др.

1. Ликовите се **носители на настаните** кои се раскажуваат во епската творба. Значи, тие се **носители на фабулата**. Секој лик во себе содржи **внатрешни (карактерни) особини** и **надворешни (физички) особини**. Надворешните особини ги согледуваме од **описите** кои ги дава авторот на творбата, а внатрешните особини ги согледуваме од **зборовите на авторот и од постапките на ликовите.**
2. **Личност,** збир од индивидуални белези кои ја сочинуваат човековата единка и според кои таа се разликува од другите. Личноста се одликува со самостојност во мислењето, ставовите и делувањето, својствени способности и карактер, чувство за внатрешна независност и одговорност пред општеството. Во формирањето и развојот на личноста на секој поединец влијаат повеќе фактори како, на пр.: наследните-биолошки фактори (ендокриниот систем, телесната конституција и нервниот систем), општествената средина (социјално-економски, културни и воспитни фактори) и неговите самоактивности;

Прочитај го извадокот на стр. 162 во учебникот напишан од пистател и извадокот напишан од ученик.

Согледај ги описите на ликот и личноста кои биле и теми на нивното писмено изразување.

Одговори ги трите прашања на стр. 163 во учебникот во делот: Разговарај, размислувај.

Домашна работа: одбери што ќе опишуваш: омилен лик или личност. Опиши го омилениот ликот или личноста што ја одбра според шемата на стр. 163 во учебникот: Вовед, Разработка, Завршен дел.

1. **Наставна единица: Вежби за пронаоѓање описи во текстови.**

**Цели на часот: Учениците да умеат да ги воочат деталите во описите и нивното значење во текстот**

Прочитајте ги со внимание следниве дефиниции:

**Опис,** јазична постапка на претставување на физичкиот свет, особено на човекот и природата, прикажување на сите појави и состојби кои се производ од чувственото набљудување, со укажување на нивните карактеристични црти, поединости и особини. Описот може да биде надворешен, кога се опишуваат видливите нешта и внатрешен, кога се опишуваат внатрешните особености. Описот зазема значајно место во лирската поезија, како и во епските форми, додека во драмите зазема само секундарно и споредно место.

**Пејзаж,** (фр.paysage - предел, слика на предел), 1. слика на некој предел во природата, но не со луѓе и животни во крупен план; слика, графика или релјеф на кој е прикажан некој предел. Најстарите пејзажи се наоѓаат на ѕидните слики на египетската, месопотамската и критско-микенската култура. Во античката грчка уметност, пејзажот се појавува на вазите, но само како дополнување на слика на која доминира фигура на човек. Пејзажот, во вистинска смисла на зборот се јавува во сликарството на Помпеја. Во старохристијанската византиска уметност, пејзажот се јавува исклучително во врска со библиски теми. Во ренесансата, пејзажот доживува натуралистичка верна интерпретација. Први вистински пејзажи насликал германскиот ренесансен сликар Албрехт Дирер. Најпознати сликари на пејзажи во XVIII век биле Французите Лорен и Пусен, а истовремено во Холандија и Фландрија: Рубенс, Ван Гог, Рембрант и др. Основната тема на импресионистите бил пејзжот. Во 20 век, пејзажот сe повеќе се субјективира; 2. лит.: пејзажот означува опис на природата кој може да се конституира на два основни начини: аналитички и синтетички. За аналитичкиот пејзаж карактеристична е подробноста и јасното издвојување на одделни појави, а за синтетичкиот сведениот опис, односно во него деталите помалку доаѓаат до израз.

Прочитајте ги извадоците на стр. 161 во учебникот и анализирајте ги описите во нив.

Домашна работа: Одберете што ќе опишете: пејзаж, предмет, лик или природна појава.